
Lily (Ĉinujo) 


Aprilo 


Vent' aprila 

pigre blovas, 

per peniko movfacila 

verde farbas montojn, 

per la broso kolorŝmira 

la tapiŝon herban helverdigas, 
per kareso mansimila 
estaĵetojn jam vivigas 

el la dorm” trankvila. 


Sun” aprila 

lumas varme, 

per flaveto eliksira 
kolzon ja ornamas, 

per magi” inspira 
persikflorojn ruĝetigas, 
per arĝento brila 
pur-blankigis la pirflorojn 
Jam el stat” senila. 


Pluv' aprila 

gutas teren, 

per fridet” elspira 
vekas nian vervon, 
per humid” subtila 
urĝas nin al pensoj, 
per nebul!” altira 
spronas vipe 


nin al ont” aspira. 


( EA Nu 

Viywyojaidjo 


Se mi ne renkontus vin, 

mi ne scius, kiel kontraŭstari 
forlasitecon kaj solecon en destin”, 
dum viv-vojaĝo longa. 

Se vi ne eskortus min 

sur la longa vojo malebena, 
mi ne havus ĝojon en anim”. 
Mi ne zorgas pri l” estonto 
ĉu mizera ĉu en fascin”, 

sed nur pri plezuro 

dum vojaĝado ĝis la fin”. 

Mi volontas ja promesas, 

ke mi ĉiam kun obstin” 

kune kun vi traveturas 

la hom-mondon per pilgrim” 
suferplena sed feliĉa 


ja ĝis nia am-kulmin”. 


Sero (Ĉinujo) 


Printempa pluvo 


Printempa pluv” sen sono 
faladas molleĝere 

jen kiel silkfadenoj el kokono, 
kaj elversiĝas sur la teron. 
Alvenas ĝi por semoj en bezono 
al la ĉiela suko 

por naskiĝonta burĝono. 


Kristalaj pluvogutoj 

Ja travideblaj kun brilpuro, 
tralavas ĉion, krokizante 
printempon jen per belfiguro 

kaj flirtas en aero 
dancante kun plezuro. 


Subtilaj pluvogutoj 
verŝajne kiel dolĉa vino 

jen ebriigas florojn, 
salikojn per sangvino. 
Velkintaj herboj pro ĝi 
etendas tigojn sen kapklino. 


Valoras la printempa pluvo. 
Ĝi gutas kiel mielrosoj— 
nutraĵo por arbidoj, 

kaj sprosoj, ŝosoj 

—kiel poemetoj 


skribitaj kun patosoj. 


Mi kvazaŭ vidas en ĝi larmojn 
de amatino mia en la foro. 
Ŝteliras ŝi en mian sonĝon, 
frapetas je mia koro 

kaj petas de mi 


la vortojn de konsolo. 

Mori (Usono) 


EX MA ORICM. (24) 


Nur al nefarita faro 
mankas eraro. 

dokbk 
Du homgrupoj 
neniam eraras 
la unua estas: 
despotoj, 
la dua estas: 
idiotoj! 

skkok 


La plej granda NULO 

estas ĵaluza ulo. 
skekok 
Post la tempesto 
venas la tempo 
de kunfesto. 
dekok 
La plej lasta 
konkero 
apartenas al 
Vero. 
skeekok 
En ĉi tiu ĝangalo 
sub l' regado de 
senbrida kapitalo 
oni kunkuras 
samkiel animalo. 
skekok 
Religio, kiu subtenas sin 
per subpremo , 
torturo kaj batalo 
ne estas religio de Dio 
sed tiu de 
homfigura diablo. 
skeekok 
Oni sur la alta posteno 
estu plej afabla 
kaj modesta persono. 
dekok 
Politika ludo 
estas kiel piedpilko 
ĉiuj kuras post la pilko 
ĉu amiko, ĉu malamiko. 
seek ok 
Sub la premo de bezono 
Homo ofte agas 
samkiel hieno, 
aŭ azeno. 
skeekok 
Oni sen riĉa 
Sinteno 
ne estas riĉa 
persono. 


skeekok 


Nek batalu kontraŭ diablo 


nek kunfestu kun li 
ĉe la manĝotablo 

sk okok 
malgrandanima, 
stulta persono 
sur l' juĝista posteno 
estas katastrofo 
kaj malbeno 

sdokk 
Murdo ĉiam estas murdo 
Ĉu en la militoj kaj bataloj 


ĉu en la urboj kaj dancohaloj. 


kxx 


La plej abomenindaj homoj 
ĉirkaŭ despotoj 
estas lakeoj, friponoj 
kaj idiotoj. 
sdokbk 
Seal vi 
ne mankas 
sano kaj pano 
zorgu pri malsana 
kaj malsata homarano. 
sk okok 
Afabla koro 
kaj saĝo 
Pli gravas ol 
bela vizaĝo 
sk okok 
Ni havas bonegajn okulojn 
por vidi alies makulojn 
sed pri niaj makuloj 
ni estas blindaj uloj. 
sk skok 
Tie , kie ĉiu homo 
estas sola, senhelpa 
en sia vivobatalo 
tie ja estas ĝangalo. 
sk skok 
Vivo de belaj, 
senpekaj kolomboj 
estas sufiĉe bona kialo 


por neniigo de bomboj. 
debt 

Mi parolas 

plej elokvente 

nur tiam, kiam 

mi parolas silente. 
sokok 

Grandas la diferenco 

Inter riĉa persono 

kaj homo 

kun multe da mono. 
sdeokok 

La diferenco 

Inter amo ksj amoro 

estas kiel la diferenco 

inter pura Oro 


kaj orkoloro. 


Wally du Temple (Kanado) 


(santo Pardo 


Ne ploru pro 





La perdita ganto 

Ĉe pluva pavimo 
Kies lanan stomakon 
Eltiras patrina muso 
Kies koro instinkte 
Sekvas kosman 
Urĝon fari 

Generan neston. 


Ne ploru tro! 


Fangfang (Ĉinujo) 


KEM MONO de foko 


Mi iam havis pompon 
pendanta alte sur branĉpinto 
kun bonodoro de juneco. 
Mi ankaŭ ĝuis 

aprezon de la blankaj nuboj, 
kareson de la suno, 


alvokon de leĝera vento 

kaj duŝon de la pluv” kaj rosoj. 


Mi iam havis ĝojon: 

kun birdoj kanti kune, 
aŭskulti al ĉirpado grila. 

Sub mi la homoj trinkis teon, 


babilis pri diversaj mirrakontoj. 


Mi iam partoprenis 
feliĉon de geviroj 
kverantaj kaj kisantaj 
sincere en ardanta amo 


kaj por venonta kuna vivo. 


Mi iam spertis 

vipbaton de feroca vento, 
vergadon de pluvego, 
sed mi eltenis firme 

la provojn de naturo 

por bone varti kreskon 
de ruĝaj floroj 

kun kor” trankvila. 


Nun mi jam finis 

mision mian de naturo. 
Mi tuj foriros kun rideto, 
sen tristo kaj ĉagreno, 
bedaŭro kaj rimorso, 

nur kun fiero. 

Mi diru al vi adiaŭon, 
amikoj! ĝis la venontjara 


plezura rekuniĝo! 


Papos Nascentes (Brazilo) 


E 27171 


la mola gustum' de l' ronda kurb' 





venos el la brilo de sia maldika ir' 
venos el tio, kio eble sin kaŝas 
venos kiu scias el ĉi poezi! 

el ĉi partiklo de ĝoj' 


kiu sin scias ondon, malgraŭ tio 

sed, tiu funebroŝec' 
venas el kie? kie? 


ASCENSION 


de ludem' al voluptem', de libido al lekado, 
de prizorgo al klitoro, de uvulo al vulvo, 


de tranco al seksumo. 


de ornam' al volupto, de morus' al aromo, 
de intenso al incenso, de vino al divino, 
de seks-urĝo al tenero: 

de miksado al mistero. 


NE DEU NE PLI 


ne plu morgaŭos mi ne plu ne plu 
estante ĉi esti nur tie ĉi 
subĉiele estu mi la blu” 


ĉiuĉele ĉi bluo estu mi 


en mia korpo kiel energi” 
kiel informo kun sia influ” 
hodiaŭos tuje finfine mi: 


ne plu morgaŭos mi ne plu ne plu 


Jado (Ĉinujo) 


£ La unua renkontiĝo 


Rigard” serena via 

ekbrilas je kaplevo 

Ja kvazaŭ lumo ĉe l” aŭroro. 
Mallumon ĝi dispelas 


por lamp” en mia koro. 


Alloga dorsfiguro via 

min ravas en mil revoj 

ja kvazaŭ la feino el ĉielo 

svaga en nubo kaj vento 
melankolion al mi lasis kun kruelo. 


l 


= 

Gajo (Ĉinujo) 


ma amatio 


iama bela knabo jame mortis, 





nun restas krom oldulo nur nenio! 
sed tamen vi ne devas tro malĝoji, 
plibonas pura amikec' ol ĉio! 


Ivaniĉka Maĝarova (Bulgario) 


Hajkoj 


Senvestiĝas jam 





la arboj en aŭtuno. 
Striptiz” por birdoj. 

se 
Pluvaj gutetoj 
kisas mian vizaĝon. 
Perdita ombrel”. 

se 
Scenej”. Artistoj. 
Post kulisoj — silento. 
La maskoj falas. 

se 
Grila koruso 
sonplenigas ĝardenon. 
Nokta mantelo. 

se 
Dem etis tufon 
li en petole m a harar”. 
La vert” ekbrilis. 

se 
Ĉe l” fontano Li 
pro mesis a m o n, sed Ŝi. 
aŭskultis bruo n. 

Lu 
Jen — ni disputas. 
Vo ĉe vi. Silente mi. 
Pa cku nloĝ ad o. 

se 
Vespertristeco 

survoje min vizitis 
Krevita pneŭ m atik”. 
e 
Mi, Penelop o, 
atend as Odiseon. 
Retba bilante. 
e 
Bo kaleto kun 
balza m'ĉe la spegulo. 
Lasta espero 


el Araneaĵoj 


E Ĉina Antikva Poezjo 


Du Shenyan (ĉ. 645 — ĉ. 708) 


(Samrima respondaĵo al samtitola poemo de mia 
amiko) 
Nur regnoficistoj, kiuj servas aliloke, 
Pri la renoviĝo de sezonoj sin surprizas: 
En la rozaj nuboj levas sin la sun” el maro; 
La umeojn kaj salikojn trans rivero skizas 
La printemp”. En ties varmo orioloj verve 
Kantas; la sunbrilo lemnojn hele nun 
verdizas. 
Aŭskultante vian melodion, mi je l” hejmo 


Eksopiras, kaj la nostalgi” min paralizas. 


Wang Wei (701 — 761) 


La monto Zhongnan 


La monto Zhongnan proksimiĝas al ĉefurbo, 
Kaj trae sin etendas ĝis la mara bordo. 

La blankaj nuboj post mi kunas en la mason, 
Dum antaŭ mi l” nebul” foriras sen form-ordo. 
Duflanke de l” monteĝo ŝanĝas sin pejzaĝo: 
Al la malhelaj l” helaj valoj mal-identas. 

Por nokti, trans la rojo mi arbohakiston 
Demandas, kie tranoktejo sin prezentas. 

Cen Shen (ĉ. 715 - 770) 


E Sn 


Proksimas al la firmamento 
De pavilono la tegmento. 

Ĝi altas eĉ ke mi perceptas 
Supre: la suno min akceptas. 
Kiam serena tago brilas, 
Ĉe-putaj arboj hele milas; 

Se super montoj nuboj ŝvebas, 
Tristecon tio reliefas. 

Ĉe l” balustrado mi rigardas 
Malsupren: Qin-monto malaltas; 
Tra la fenestro: Wei-rivero 
Fadene fluas sub l” etero. 

Se mi la zenon pli ol frue 
Ekkonus, tiam asidue 

Mi volus iri, kor-konfida, 

Al Budho en statu” orita. 


Wang Bo (650 - 676) 


Adiaŭ al mia amiko, kiu oficos en 
Shuzhou 

La ĉefurbon tri strategilokoj remparas 
spacvaste, 

En nebulo l” kvin sudaj pramejoj apenaŭ 
vidatas. 

Ĉe la ĝis” al vi, mia amiko, min kaptas 
kunsento: 

Kiel regnaj servistoj fremdloke ni ambaŭ 
sam-statas. 

Por intimaj amikoj interne de l” kvaro da 
maroj, 

Eĉ grandega distanco najbaras, - jen oni 
konstatas. 

Disiĝante ĉe la vojoforko, ni certe ne estu 


Kiel karaj geuloj, ja kiujn la larmoj invadas. 


Elĉinigis 


Minosun (Ĉinujo) 

Liu Yong (ĉ. 984-1053) 


Ce Baling-ponto 

—laŭ melodio Vojaĝo en juneco 
Ĉe Baling-ponto 
la arboj altaj kaj malaltaj 
sin klinas ja en nebul-ondo, 
elspiras ĉiuj la etoson 
de du antaŭaj dinastioj 
en fora horizonto. 
Dum longa tempo 
kaj ofta pluk-derompo 
salikoj kadukiĝas, 
branĉmankaj sur la monto, 
malgrasaj kiel la talioj 
de la knabinoj en palaca rondo. 


En krepusk-mondo 
subira sun” en aŭtun-fino 
oblikve iras al malfronto 
de mont” volvita brume. 
Mi plenas je ve-desaponto, 
morozas ankaŭ herboj 
sur sabla benko. 

Ario sonas de l” rakonto 
pri disiĝ-sentoj akre 
disŝiras mian koron. 
Senvoĉe mi lamentas, 


interne kun tranĉ-tondo. 


Sur [antikva veĵe 


—1946 


—laŭ melodio Vojaĝo en juneco 
Sur l” antikva vojo 
lante trotas mi ĉevale, 
dum cikadoj ĉirpas brue 
sur salikoj joviale. 
Ĉe l” subiro de la suno 
birdoj hejmen flugas are. 
Vent” aŭtuna blovas forte 
kaj balaas nun barbare 
vastan l” ebenaĵon. 
Mi rigardas jen senbare 
al forec” dezerta, larĝa, 


mi min sentas ja amare 


kor-soleca. 


Mi esperas, 

ke mi malaperu tuje 

al hejmlok” senspure, 
rendevu” fatale 

kun ŝi ankaŭ fale 

venas al nenio. 

L' interes” jam pale 
malpliiĝas por ekskurso, 
vin-amikoj nelojale 

nun reduktiĝas. 

Pasis jam koŝmare 

la juneco for, ve! mi jam 


kadukiĝas senerare. 


Brizo Plvas 


—laŭ melodio Fenikso sur platanbranĉo 


Brizo blovas 

kun leĝer”. 

De sur alta etaĝturo 

mi rigardas malproksimen 
al ĉiel”. 

Tuj mi naskas tristan senton 
pro printemp-foriro 

el la ter”. 

En oblikvaj lumoj 

de la suno 

ĉe vesper”, 

herboj des pli verdas 

Jen kun bel”. 

Sed, ve, kiu ja komprenas 
mian senton enan 


do, en ver”? 


Mi orgii volas 

kun liber” 

per drinkado kaj kantado, 
por ĝisosta ebriiĝo 

kun prefer”. 

Sed nenian intereson 

tio vekas ĉe mi 


en vinpel”. 

Mi neniam serĉas 
pentojn pro magriĝo 
kun sufer” 

en vestaĵoj lozaj, 
ĉar mi faras ĉion 
kun esper” 

por ŝi ekskluzive 


kun sincer”. 


Elĉinigis 


[vant 


ĈAPITRO DEKOKA 


perfekta Ĝojo 


818-01 

Ĉu efektive troviĝas perfekta ĝojo en la 
mondo? Ĉu efektive troviĝas iaj manieroj, en 
kiuj ni povas ĝui la vivon kun perfekta ĝojo? 
Se troviĝas iaj, kion do ni, por plenĝoje ĝui la 
vivon, devas fari kaj sur kio ni nin devas apogi? 
Kion ni devas eviti kaj kion ni devas adopti? 
Kion ni devas sekvi kaj kion ni devas forlasi? 
Kion ni devas ŝati kaj kion ni devas malŝati? 

Tio, kion la tuta mondo respektas, estas 
la riĉaĵoj, la honoroj, la longviveco kaj la bona 
famo. Tio, kion la tuta mondo amas ĝui, estas 
la komforta vivo, la abunda nutraĵo, la luksaj 
vestoj, la belaj koloroj kaj la dolĉa muziko. 
Tio, kion la tuta mondo abomenas, estas la 
malriĉeco, la malnobleco, la antaŭmatura 
morto kaj la malbona famo. Tio, kion la tuta 
mondo prizorgas, estas la manko de komforta 
vivo, de abunda nutraĵo, de luksaj vestoj, de 
belaj koloroj kaj de dolĉa muziko. Se oni estas 


en manko de tiuj ĉi plezuroj de la vivo, oni 

maltrankviliĝas kaj ĉagreniĝas. Ho, kiel 
stulta oni estas en tia maniero bonfartigi sian 
korpon! 

La riĉuloj lacigas sin per intensa laboro, 
por amasigi pli da riĉaĵoj, ol kiom ili mem 
povos konsumi. Kiel superfluaj estas iliaj agoj 
en sia bonfartigo! La distingiĝuloj pensas kaj 
repensas tage kaj nokte pri la ĝusteco kaj 
malĝusteco de siaj agoj kaj paroloj. Kiel 
neglektemaj ili estas pri sia bonfartigo! 

La homo naskiĝas en tiun ĉi mondon 
kune kun maltrankvilo kaj zorgoj. En la mensa 
konfuziteco la longvivuloj vivas sian longan 
vivon de maltrankvilo kaj zorgoj. Kiel mizeraj 
ili estas! Kiel fore ili sin distancigas de la 
bonfartigo! La herooj de martireco estas 
laŭdataj de la homoj en la mondo sed ili 
malsukcesis en la konservo de la vivo. Mi ne 
scias, ĉu iliaj meritoj estas bonaj aŭ ne. Eble 
mi devus pensi, ke iliaj meritoj estas bonaj, 
sed ili ja ne povis konservi sian vivon; eble mi 
devus pensi, ke iliaj meritoj ne estas bonaj, 
sed ili ja konservis la vivon de aliaj homoj. 

Tial proverbo diras, ke “kiam via lojala 
admono ne estas akceptita, vi devas ĝin retiri 
kaj deteni vin de plua disputo.” Wu Zixu 
siatempe disputis kun la reĝo kaj estis 
mortigita; se li ne argumentus kun la reĝo, li 
ne akirus sian bonan famon. Nu, se tiel estas, 
ĉu do efektive troviĝas io, kio povus esti 
rigardata kiel bono? 

Koncerne tion, por kio la nunaj 
vulgaruloj klopodadas kaj en kio ili trovas 
ĝojon, mi ne scias, ĉu ilia feliĉo estas vera aŭ 
ne. Koncerne tion, en kio la vulgaruloj trovas 
ĝojon — tion, kion la homoj en la mondo 
ĉasas amase kaj konkure per ĉiuj siaj fortoj kaj 
kion ili universale nomas ĝojo — mi ne scias, 
ĉu ilia ĝojo estas vera aŭ ne. Ĉu do efektive 
troviĝas io, kio povus esti rigardata kiel ĝojo? 
Laŭ mi, la vera ĝojo kuŝas en la sindeteno 
disde la agado, dum la vulgaruloj rigardas ĝin 
kiel la plej grandan malĝojon. Tial proverbo 
diras: “La plej granda ĝojo estas sen ĝojo; la 


penseo 


plej granda famo estas sen famo.” 

En tiu ĉi nia mondo la ĝusta kaj la 
malĝusta estas nedifineblaj, sed malgraŭe la 
sindeteno disde la agado povas helpi solvi tiun 
ĉi embarason. Detenante nin de la agado ni 
plej proksimiĝas al la perfekta ĝojo kaj la 
bonfarto. Permesu al mi provi fari eksplikon. 
La ĉielo estas klara pro tio, ke ĝi faras nenion; 
la tero estas kvieta pro tio, ke ĝi faras nenion. 
Ĉar la ĉielo kaj la tero ambaŭ faras nenion, 
ĉiuj estaĵoj en la mondo naskiĝas el ilia 
harmonia kuniĝo. Obskuraj kaj maldiafanaj, ili 
ŝajnas veni de nenie. Maldiafanaj kaj obskuraj, 
ili ŝajnas lasi nenian postesignojn. Ĉiuj estaĵoj 
en la mondo, malgraŭ sia granda diverseco, 
naskiĝas egale en tia maniero. Tial, kiel estas 
dirite, “La ĉielo kaj la tero faras nenion kaj 
nenio ne naskiĝas el ili.” Kaj tamen kiuj el la 
homoj do povus sin deteni de sia agado? 
Elĉinigis 


Cineske 
Yanke (Ĉinujo) 
Neĝero flirtas 


—laŭ ĉinesko Sopir-al-sudo“ 
Neĝeroj 
fliras kun leĝer” 
Jen supren jen malsupren 
dancante en frost-aer” 


super la river”. 


Neĝeroj 

falas fine jen 

en riveron fluantan 

kaj tuj akviĝas en sven” 


sen ajna kriĝem”. 

Tavolo 

da neĝ” sur tero 
dikiĝas ja pli kaj pli, 
glimas kun blanka belo 
sub suna helo. 


Ĝi vestas 

per blank-mantelo 

arbojn, domojn kaj montojn, 
glaciiĝas en gelo 


Jen sur rivero. 


Ĝi flirtas 

en densa nebul” 

kiel bird” en aero. 
Blovas vento en ulul”, 


ĝi dancas en rul”. 


Malsupren 

ĝi flugas bele 

ĝis verda arbopinto 
kaj kisas ĝin leĝere 
kaj nestas sukere. 


Atendas 

ĝi jen kun sopir” 
blankajn amikojn fali 
por kuniĝi per dezir” 


en sama stabil”. 


Neĝeroj, 

ha, via vojaĝ” 

el la alto ja estas 
la spirito de kuraĝ” 
en fluganta naĝ”. 


Miriĉ Jadranka (Serbio) 


dis LAVEROVENKOS 


—laŭ ĉinesko Sopir-al-sudo“ 
Martiraj 
batalantoj. Nin 
patrujo bezonas tre. 


penseo 


Leviĝu Serbio sin 
protektu ĝis fin”. 


Senhalte 

jam angoras kor'. 
Animo suferanta. 
Pro la popola valor' 


jam grandas dolor'. 


Histori” 

miljara via. 

Raska, Duklja, Zeta 
Bizanco. Poste nia 


Serbio pia. 


Turka 

longa okupad”. 

kaj fina ribelado. 
Postvivis ni militad” 
dum hitlera Ad”. 
Komuna 

land” dividita, 
sange dispartigita. 
La popolo bombita 
kaj ekstermita. 


Luiza CAROL (Israelo) 





—laŭ ĉinesko Sopir-al-sudo“ 
Forflugas 
la bird' el kaĝo; 
sopiras al suda sun', 
al pli bongusta manĝo... 


revas pri ŝanĝo... 


Sono En) F eano 


—laŭ ĉinesko Sopir-al-sudo“ 
Tremtimas 
la bird' en vento 
en frosta brua urbo, 


10 


malsatas sur tegmento 

sed sen lamento. 
“Sopir-al-sudo (ĉine: Yijiangnan): ĉina fiksforma 
poemo el kvin versoj de 35,77,5 silaboj laŭ rimaranĝo 


xa,xa,a (x=senrima). 


Mandio (Ĉinujo) 


Biuero kaj monto 


—laŭ ĉinesko Dekses-Silabo“ 
I. 
Flu” 
rivera, kun kontinu', 
torentas 


laŭ mapa sinu”. 


Flu” 
rivera ĝojas kun sku”, 
kvazaŭe 


por movada ĝu”. 


Flu” 
rivera, kun kontribu” 
al homar” 


servas sen enu”. 


I. 
Mont' 
jen alta ĝis horizont” 
aspektas 
kiel arkpont'. 


Mont' 

konturas kiel mar-ond”, 
kun fluo 

falanta el font”. 


Mont' 

nubskrapa super hom-mond” 
imponas 

per junverda front”. 


LAN 





—— 

penseo 
Mao Zedong (1893-1976) 


9. 9. 
[mi poemoj 
—Laŭ melodio Dekses-Silabo 
Mont'! 
Fluge rajdas mi per spron”. 


Renvide — 
je lazur” frapont'! 


Mont 

ĉe mont” kvazaŭ ond” ĉe ond” 
k mil ekvoj 

kurus en lukt-front”. 


Mont' 

tra !' ĉielo ĉe renkont”! 

Ĝi falus 

sen vi la kolon”. 
Rimarkoj. 
La tri poemoj estis verkitaj de Mao Zedong en 1935 
dum la Ruĝa Armeo estis en longa marŝo. 
Je lazur' frapont'= fraponto je lazuro, t.e. (kiam mi 
atingas la montsupron) mi estas preskaŭ fraponta la 
ĉielon (en stato de fraponto je la ĉielo). 
Mont' tra l'ĉielo ĉe renkont'= monto trapikas la 
ĉielon kiam monto kaj ĉielo estas ĉe renkonto. 
“Deskses-Silabo: ĉina fiksforma poemo el kvar versoj 
de 1, 7, 35 silaboj, laŭ rimaranĝo a,a,xa (x=senrima) 


elĉinigis 





QE) Licius (Ĉinujo) 
MARCUS AURELIUS (121-180) 


A 7 E. = 

ABUITIOUDJ 
uw 
el Libro IV 

“25 
Provu ĉu vi havas la kapicion por la vivo de bona 
homo; la vivo de kontentiĝo pri la donita sorto en la 
universo, kiu serĉas esti justa en faroj, kaj sindonaj 


manieroj. 

X26 

Ĉu vi ĉion, tion vidis? — nu rigardu. Via rolo estas ke 
vi estu serena, estu simpla. Ĉu iu malbonfaras? La 
malbono kuŝas ene de tiu. Ĉu io mistrafis vin? Bone; 
tiam estis via parto de la universala sorto, asignita al 
vi ek de la komenco de tempo; ia ŝnurero teksita en 
vian propran reton, kiel ĉio alia kio okazas. Vivo, en 
vorto, estas mallonga; tiel ekkaptu vian profiton de la 
preterpasanta horo, pere de obeado al racio kaj justa 
agado kun aliaj. Malstreĉiĝu. Estu sobra. 

435 

Ni ĉiuj estas estaĵoj de la tago; la memoriganto kaj la 
memoriginto simile. 

536 

Observu kiel ĉiuj estaĵoj daŭre naskiĝas el ŝanĝo; 
instruu al si por ke vi vidu ke la plej granda feliĉo de 
Naturo kuŝas en tio ke ĝi aliigas estantaĵojn, kaj 
formigas aliajn aferojn tiajn. Kio ajn estas, estas en iu 
senco la semo de kio ĝi ekestiĝis. Ĉu bonfamo povas 
veni al filosofo kiu imagas ke semo estas nur tio, kio 
estas plantita en la grundo aŭ utero? 

537 

Tre onte vi estos morta; sed eĉ nun vi nek estas de 
stabila menso, nek preter maltrankvilo; nek malkroĉita 
de ŝajna ekster malbono;nek jam bonkora al ĉiuj 
homoj, nek persvadita ke ago justa estas la sola saĝo. 
438 

Observu zorge tion, kio gvidas la agojn de la saĝuloj, 
kaj tion, kion ili aŭ evitas aŭ serĉas. 

539 

Por vi, malico venas nek el la menso nek de aliulo; 
nek el iuj fazoj aŭ ŝanĝoj de via korpa formo. Nu, de 
kie? De tiu parto de via memo kiu agas kiel via 
taksanto de kio estas malico. Se vi rifuzas la takson, 
ĉio estas en ordo. Eĉ se la kompatinda korpo, iel ĝia 
najbaro, estu tranĉvundita aŭ bruligita, permesu ke la 
voĉo de la taksanto restu silenta; permesu ke ĝi nenion 
anoncu kiel bona aŭ malbona se ĝi povas okazi al 
bonaj kaj malbonaj homoj egale — ĉar kio ajn kiu 
trafas homoj senpartie, ne gravas ĉu ili obeas la 
regulojn de Naturo aŭ ne, povas nek asisti nek 
malasisti ŝiajn celojn ilin avanci. 


“40 

penseo 


Ĉiam pensi pri la universo kiel unu vivanta organismo, 
estante solsubstanco kaj unu animo; observu kiel ĉiuj 
aferoj estas subordigitaj al unu perceptebleco de la 
tuto, kiel ĉio moviĝas laŭ ĝia impulso, kaj tiel ludas 
sian rolon laŭ kaŭzo kaj efiko. Remarku la komplikon 
de la fadenaro aŭ la komplekson de aranea reto. 

341 

“Kompatinda animo ŝarĝita per kadavro”, Epictetus 
vokas vin. 

342 

Por esti en la procedo de ŝanĝiĝo en si mem ne estas 
malbona, simile kiel esti la produkto de ŝanĝo ne estas 
nepre bona. 

343 

Tempo estas rivero, la nerezistebla fluo de kreitaĵoj. 
Unu estaĵo vidiĝas kaj rapide forestas dum alia 
ekaperas por denove nur forflosi laŭ la fluo. 

“44 

Ĉio ajn kio okazas estas tiel normala kiel la printempa 
rozo aŭ la somera frukto; simile veras pri malsano, 
morto, kalumnio, intrigo, kaj aliaj aferoj, kiuj ĝojigas 
aŭ afliktas malsaĝulojn. 

x45 

Tio, kio sekvas estas ĉiam proksime ligita al tio, kio 
antaŭas; ne estas sinsekvo de izolitaj eventoj, kiuj 
obeas la leĝojn de sinsekvo, sed racia kontinueco. 
Aldone, same kiel aferoj jam ekzistantaj estas 
harmonigitaj kunordigitaj, aferoj kiuj manifestiĝas al 
ekzisto montras la saman econ de kreado, anstataŭ la 
baza fakto de postsekvo. 

347 

Se dio dirus al vi,'Morgaŭ, aŭ la tago poste, vi estos 
morta”, nur se vi estas mizerulo vi enketus kiun tagon 
— ĉar kio estas la diferenco inter ili? Simile, ne alte 
taksu la aferon ĉu tio alvenos post jaroj kaj jaroj, aŭ 
morgaŭ. 

X48 

Rememorigu vin ĉiam pri ĉiuj, tiuj kuracistoj, nun 
mortaj, kiuj montis ĉargrenon pri siaj malsaniĝaj 
pacientoj; pri ĉiuj astrologoj kiuj solemne antaŭvidis 
la pereon de siaj klientoj, pri la filosofoj, kiuj 
klarigadis tiel senfine pri morto aŭ senmorteco; pri la 
generaloj kiuj nenigis milojn; pri la despotoj kiuj 


kontrolis la potencojn superla vivo aŭ la morto 

arogante kiel Dioj; pri ĉiuj urboj kiuj ja pereis entute, 
Helice,Pompeii, Herculaneum, kaj aliaj sennombre. 
Post tio, rememoru ĉiun el viaj geamikoj kaj kolegoj; 
kiel unu enterigis la alian, kiu estis siavice enterigita 
per alia, kaj en tiel mallonga tempeto. Observu, 
koncize, kiel efemera kaj senkonsekvenca estas la 
homa vivo; hieraŭ gluteto de spermo, morgaŭ 
manpleno de cindroj. Travivu ĉi-tiujn forflugantajn 
momentojn sur la tero kiel Naturo intencas por vi, kaj 
poste iru al via dormado kun bona graco, kiel la olivo 
falas en ĝia sezono, kun beno al la grundo kiu ĝin 
estigis kaj dankodono al la arbo kiu vivigis ĝin. 

x49 

Estu kiel promontoro kontraŭ kiu la ondoj frapas kaj 
frapas: ĝi restas firma, ĝis post ne longe la akva 
tumulto ĉirkaŭ ĝi subeniĝas al ripozo. “ Kiel malfeliĉa 


1 


mi estas, ke tio kaj tio okazis al mi!” Certe ne estas 
tiel; diru anstataŭe , “Kiel feliĉa mi estas, ke tiu afero 
ne lasis ĉe mi amaran senton; ne skuita per la 
nuntempo, kaj ne malgaja pri la estonto.” La afero 
estus povinta okazi al ajna persono, sed ne ĉiu estus 
travivinta tion seniluziigita. Sekve kial sentigu unu 
aferon kiel malbonfortuna, kaj alian kiel bonfortuna? 
Ĉu homo povas ion ajn nomigi malbonfortuna, se ĝi 
ne estas kontraŭ la la volo de Naturo. Nu, vi ja lernis 
tiun volon. Ĉu tiu afero kiu okazis malhelpas al vi esti 
justa, grandanima, modera, prudenta, diskreta, fidinda, 
memrespektanta, sendependa, kaj ĉiuj aliaj virtoj kiuj 
emas en la naturo de homo maturiĝi? Tial memoru 
Jenan regulon estonte, kiam io ajn logas vin esti amara; 
ne diru,”Tio estas malbonŝanco”, sed “Por elteni tiun 
aferon inde kiel homo estas bona fortuno”. 

X50 

Senkonsidere de filosofio, efektiva maniero ignori 
morton estas pripensi la vivojn de tiuj, kiuj avare 
provis reteni siajn vivojn. Kiun avantaĝon ili havas 
kompare al tiuj, kiuj mortis kiel junaj ?En ĉiu okazo, 
en iu loko kaj tempo, la grundo nun kovras ilin ĉiujn; 
Cadicianus, Fabius, Julianus, Lepidus, kaj la aliajn, 
kiuj rigardas tiom de iliaj tomboj, por nure pli poste 
estis gviditaj al la propraj. Estas tempeto, post ĉio, tiu 
komuto de morto; plilongigita ade kaj ade en tiaj aĉaj 
statoj, kun tiaj helpantoj, kaj kun tia korpaĉo. Tial ne 


zorgu pri tio; rigardu al la abismo de tempo malantaŭ 


ĝi, kaj al la eterneco alvenonta. Nu, se vi konsideras 

pri tio, kio estas Nestor kun liaj multaj jaroj ol tri-taga 

bebo. 

A51 

Ĉiam rekte iru; kaj la rekta vojo estas la vojo de 

Naturo, kun perfekta deco en ĉiu vorto kaj faro kiel 

via celo. Tia celo liberigos vin de maltrankvilo kaj 

konfliko, kaj de ĉia kompromiso kaj artifiko. 

Tradukis Wally du Temple (Kanado) 
NOVA ROMANO DE JULIAN 

MODEST 


Amo kaj malamo 


Esperanta eldonejo “Libera”, Antverpeno, 
eldonis novan romanon de la konata Esperanto 
verkisto Julian Modest “Amo kaj malamo”. 

La romano havas allogan intrigon. La ĉefheroo, 
Plamen Filov, riĉulo, kies familio loĝas en “Lazuro”, 
la plej eleganta kvartalo de mara urbo Burgo, okaze de 
sia kvardekjariĝo organizas grandan feston, invitante 
multajn gastojn. Meznokte, kiam la gastoj foriras, 
Plamen Filov trovas en la korto de la domo minacan 
anoniman leteron. Post semajno iu murdas lin. 
Komisaro Kalojan Safirov, kiun la legantoj jam bone 
konas el la romano “Serenaj matenoj” de Julian 
Modest, komencas esplori kaj serĉi la murdiston. 

La demandoj estas pluraj: kiu kaj kial murdis 
Plamen Filov? “Amo kaj malamo” estas por ĉiuj, kiuj 
deziras pasigi agrablajn horojn, ĝuante la bonegan 
Esperantan stilon de Julian Modest kaj perfektigi siajn 
lingvokonojn. 

La romano estas mendebla ĉe: Lode Van Velde, 
Belgio, retadreso: lodchjo(dyahoo.com 

